RED bílaleiga er nýjasti liðmaður VAKANS , gæða - og umhverfiskerfis ferðaþjónustunnar . Þótt fyrirtækið sé ungt að árum standa að því aðilar með mikla reynslu í greininni . RED bílaleiga er hluti af öflugri heild þar sem saman koma Kynnisferðir og Reykjavík Excursions . Saga þeirra nær aftur til ársins 1968 og eru þau í dag meðal stærstu fyrirtækja í íslenskri ferðaþjónustu . Reykjavik Excursions býður meðal annars upp á dagsferðir frá Reykjavík auk þess að vera alhliða ferðaskrifstofa á innlendum markaði og Kynnisferðir sem sjá um allan akstur fyrir RE . Einnig sjá Kynnisferðir um rekstur Flugrútunnar og City Sightseeing rútunnar sem býður upp á skoðunarferðir um Reykjavík . Öll fyrirtækin í VAKANUM Í ágúst í fyrra urðu Kynnisferðir og Reykjavik Excursions þátttakendur í VAKANUM og því eru öll þrjú fyrirtæki samstæðunnar orðnir þátttakendur , sem er sérlega glæsilegur árangur . Bílar af öllum gerðum RED bílaleigan er með afgreiðslur bæði á Keflavíkurflugvelli og Umferðarmiðstöðinni BSÍ . Bílaflotinn hefur stækkað ört en kappkostað er að bjóða aðeins upp á nýja bíla af öllum gerðum , allt frá smæstu fólksbílum til öflugra lúxusbíla . Við óskum RED Bílaleigu til hamingju og bjóðum hana velkomna í VAKANN ! Á myndinni að neðan eru þau Kristján Daníelsson , Sigríður Ásta Hallgrímsdóttir og Garðar Sævarsson með viðurkenningu VAKANS .